Noli me tangere (romanzo)

Noli Me Tangere el ze el pì conosùo romansode José Rizal, publicà nel 1887 a Berlin .

El raconto ła conta ła storia de Juan Crisóstomo Magsalin Ibarra, on zovane filipin ch'el ze tornà in patria dopo sete ani de studi in Europa .

 Trama 
Dopo aver conclusi  i studi in Europa, el zovane Juan Crisòstomo el torna in te łe Filipine, dopo sete ani de mancansa. Per festeggià il so ritorno, don Santiago de los Santos, conosùo anca come "Capitan Tiago", amico de fameja del zovane, el fa na festa di riunion, ala quale i partesipa anca alcuni frati e altre personalità inportanti. Durante ła festa, uno dei ospiti, on frate francescano ciamà Dámaso Vardolagas, ex curato de San Diego, el sminuise e el calunia Ibarra.
sinistra|miniatura| El autor del romanzo, José Rizal
El dì dopo, Ibarra el visita ła so morosa María Clara, ła bea fiòła del capitan Tiago e na rica residente de Binondo. Prima de łassar ła sità pa ndar a San Diego, in tenpo pa ła festa deła sità, el tenente Guevara, un Guardia Civiłe, el ghe mostra alcuni incidenti che i xe stà prima deła morte de so pare, Don Rafael Ibarra, un hacendero rico deła sità.

Secondo Guevara, Rafael el gaveva scoperto ła corusion e i abusi comesi dai frati. Anca s' el pare el gera on catołico, ła so asensa dai sacramenti, come ła confesion o ła messa, ła gera causà dała ulteriore scoperta de alcune brute asion fati da Dámaso. Par sto, Dámaso el ga acusà ingiustamente Rafael de esar n sovversivo e on eretico. L’animosità del frate contro so popà ła ze stà rinforsà dopo n’altro incidente, cuando Rafael el ga sercà de fermar na barufa tra on incasso de tase e on infantolìn, che ła ze finìa co ła morte casuałe de st’ultimo. Rafael el ze stà incolpà pa ła morte del' infantolìn, e i pensieri cativi deła xente intorno a lu i ga scominsià a vegner fora. Rafael el ze stà incarcerà, e cuando tuto el gera drio sistemarse, el ze morto de malatia nela so cela. I resti de Rafael, na volta sepolti in on simitero locałe, i ze stai esumai su ordine de Dámaso e trasferìi in on simitero cinexe. Sto parché el frate el credea ch'el fuse on posto de sepoltura dei pagani. Però, i custodi del cimitero, compatisando Rafael e la so fameja, e disprezzando i frati, i ga butà i so resti in on lago, par ingannar el francescano.

Ibarra, però, el mete da parte el so desiderio de vendeta, invese motivà dała voja de portar vanti i piani de so popà, che i includeva ła costrusion de na scuoła, visto che el credeva che soło l’educasion ła gavarìa verto ła via al progreso neła so nasion. Durante l'inaugurazion de la scola, on assassino el tenta de copar el zovane, ma l'ataco el vien fermà grasie a l'intervento de Elías, on omo misterioso ch' el gaveva avvertio Ibarra del comploto par coparlo. Inte l’ataco, l’asasino el vien copà.

Dopo l’inaugurasion, Ibarra el organixa on ricevimento, a cui Dámaso el se presenta sensa invitarse. El frate el insulta n’altra volta Ibarra, che no’l ze consapevołe de l’insolensa de l’omo. Ma cuando Dámaso el insulta la memoria de so popà morto, Ibarra no'l riesce pì a contegnerse. El ciapa on corteło e el minacia el frate. Ibarra a sto punto el conta a tuti la verità su le male azion dei frati, e quel che Dámaso el gaveva fato par insultar so popà, e dopo aver rimproverà el frate el se prepara a coparlo. Alora  intervien la Maria pregandoghe de fermarse. Ibarra el se ferma, ma dopo che ła notissia ła ze rivà ała Césa, el vien scomunicà par aver atacà on frate. Dámaso el aprofita de l’ocaxion pa convìnsare el pare zà titubante de María a no łassar sposar i do zovani. Il frate vorrebbe che María sposasse con Alfonso Linares de Espadaña, un penisolare che è appena arrivato dalla Spagna.

Co l’aiuto de on Governator Generałe, ła scomunicasion su Ibarra ła vien levà da Padre Salvi, e l’arcivescovo el dà el benvenuto al zovane inte ła Césa. Intant, Salvi el va a la cà de on alferez, e el ghe informa che Ibarra el ze drè a organizà na rivolta. Sta, però, la ze stada organizà dal frate stesso, e cuando, poco dopo, la rivolta se ga verificà, sia i funsionari coloniali spagnoli che i frati i ga ligà Ibarra a la rivolta. Cussì, el zovane el vien arestà e messo in prexon, e el vien condanà a morte sensa vér fato on proceso. 

Intanto, inte l'abitassiòn  de Capitan Tiago, la vien organizada na partia per anunciar el prossimo matrimonio tra María Clara e Linares, ma Elías el brusa tuti i documenti che podaria incriminare Ibarra e 'l ghe dà anca fogo a l' abitassiòn. El va alora in prexon a catar el zovane e 'l juta Ibarra a scanpar, anca grasie al sostegno del Governator Generałe, solidale co lu. Ma orima de scanpar, Ibarra el parla co María, acusandoła de vérlo tradìo, pensando par eror che ła ga dato łe so letare ai uficiałi durante el proceso. La María, però, la dise che no la gavaria mai cospirada contro de lu, ma che la gera stada costreta a rinunciar a le letere da padre Salvi, in cambio de una letera scrita da so mama, Doña Pia. Sta letara ła diséa ch'el vero popà de María el gera Dámaso.

Dopo, durante ła fuga, Elías e Ibarra i vien catài e colpii da qualche bala. María ła pensa che 'l s'omo el sie morto  ła ghe dixe a Dámaso de métarla in on convento . Dámaso el aceta, cuando ła femena ła minacia de coparse se ła so domanda no ła vien concesa. Tutavia, sensa saverla, Ibarra ła ze stà bona de scanpare, co soło Elías che 'ł ze stà colpì.

Ala vigilia de Nadal, Elías, ferìo mortalmente, el se sveja inte na foresta de proprietà deła fameja Ibarra, dove che 'l gaveva dito al zovane de catarse. Invese de catarlo, el cata on putelo de l’altare, Basilio, che 'l ze drìo ciapàr el corpo de so mama, Sisa, ormai morta. Ła femena ła gera deventà mata dopo vér savùo che so fiòl e so fradèo, Crispín, i gera stà butài fora dal convento indove che i gera puteli de altare dopo esar stà ingiustamente acusài de vér robà do ogeti d’oro, e dopo vér savùo deła morte de Crispín, copà dal sagrestan.

Elías, serto che 'l ze drìo morir, el ghe dise al putelo de costruir na pira funebre e brusarghe sora i corpi so e de so mama . El ghe dise anca de tornar in chel posto se no ghe vien vissin nissun altro, pa recuperar on tesoro el sconto da Ibarra in on posto sconto inte ła foresta, e doparar tuto queło pa studiar. Inte i so ultimi fià, el incita Basilio a continuar a sperar ła liberdà par le Filipine, e 'l lo lassa disendo sto: 

Inte l’epilogo, se spiega che Tiago el deventa dipendente da l’opio. El padre Dámaso el vien trasferìo in te na provincia remota, ma 'l vien catà morto in leto el dì dopo el so arivo. María Clara ła deventa mona, e Salví, ch'l volea ła fin da l’inisio del libro,el ła viola regołarmente pa sodisfar i so desideri sesuali. 

Durante na note de tenpesta, na bea ma mata femena, ła vien vista sul teto del convento, che ła pianze e ła sacramenta el ciel pa el so destin. Anca se la femena no la zè nominà, el romanso insinua che la sia María Clara.
miniatura| On sboco a matita de Leonor Rivera, ła morosa de infansia de José Rizal, su cui el ga basà el personajo de "María Clara".

Categoria:P648 lexesta da Wikidata
Categoria:P1417 lexesta da Wikidata
Categoria:Linganbo a interprojeto a Wikiquote che el ghe xe ma no el ghe xe in Wikidata
Categoria:Romanzi
Categoria:Fiłipine